Neil deGrasse Tyson

Neil deGrasse Tyson (sündinud 5. oktoobril 1958 New Yorgis) on Ameerika Ühendriikide astrofüüsik. Neil deGrasse Tyson sündis New Yorgi kõige põhjapoolsemas linnaosas Bronxis. Ta tundis astronoomia vastu huvi juba lapsena. Neil õppis teaduskallakuga keskkoolis (Bronx High School of Science), kus tegeles muu hulgas maadlusega ning oli koolilehe peatoimetaja. Juba 15-aastaselt esines ta astronoomiateemaliste loengutega. Kuigi Carl Sagan püüdis andekat Neili Cornelli Ülikooli meelitada, oli tema juba varakult otsustanud Harvardi kasuks. Aastal 1980 lõpetas ta Harvardi Ülikooli bakalaureusekraadiga füüsikas. Magistrikraadi astronoomias omandas ta Austini Texase Ülikoolis (1983) ning doktorikraadi astrofüüsikas kaitses Columbia Ülikoolis 1991. Ülikoolis harrastas ta sõudmist, maadlust ning erinevates stiilides tantsu, võites muu hulgas ülikooli võistkonna koosseisus peotantsuturniiri. Tyson on New Yorgi Ameerika Loodusloomuuseumi Haydeni planetaariumi direktor. President George W. Bush on Tysoni nimetanud kahe riikliku USA kosmosetehnika ja -uuringute tulevikku arutava komisjoni liikmeks. Neil deGrasse Tyson tutvustab astronoomiat ja populariseerib loodusteadusi, kirjutades raamatuid ning esinedes telesaadetes ja dokumentaalfilmides. Ta juhib telekanali PBS teadussarja "NOVA scienceNOW" ning osaleb The History Channeli sarjas "The Universe". Tyson on rahvusvahelise ühingu The Planetary Society esimees. Planetaariumi külastajates tekitas ta pahameelt sellega, et eemaldas väljapanekus Pluuto planeetide hulgast juba enne, kui Rahvusvaheline Astronoomiaunioon sellelt ametlikult planeedi staatuse ära võttis. Neil Tyson ei poolda stringiteooriat, sest ta peab seda liiga spekulatiivseks. Tyson on ka häälekas kreatsionismi kriitik. Ta oli muu hulgas üks esinejatest 2006. aasta novembris peetud seminaril "Beyond Belief". 2017. aastal sai Hubbardi medali Neil deGrasse Tyson on 9 ülikooli audoktor. Tema järgi on nime saanud asteroid 13123 Tyson. Aastal 2004 sai ta NASA kõrgeima eraisikule antava teenetemedali. Ajakiri Time valis ta 2007. aasta 100 mõjukama inimese hulka. Ajakiri People kuulutas Tysoni 2000. aastal maailma seksikaimaks astrofüüsikuks. "Merlin's Tour of the Universe" (1989) "Universe Down to Earth" (1994) "Just Visiting This Planet" (1998) "One Universe: At Home in the Cosmos" (2000) "Cosmic Horizons: Astronomy at the Cutting Edge" (2000) "City of Stars: A New Yorker's Guide to the Cosmos" (2002) "My Favorite Universe" (2003) ISBN 1565856635 "Origins: Fourteen Billion Years of Cosmic Evolution" (koos Donald Goldsmithiga) (2004) "The Sky Is Not the Limit: Adventures of an Urban Astrophysicist" (autobiograafia; 2000 ja 2004) "Death by Black Hole: And Other Cosmic Quandaries" (2007) "The Pluto Files: The Rise and Fall of America's Favorite Planet" (ilmus jaanuaris 2009) "Space Chronicles: Facing the Ultimate Frontier" (2012) "Welcome to the Universe: An Astrophysical Tour" (2016) (kaasautorid Michael A. Strauss ja J. Richard Gott) "Astrophysics for People in a Hurry" (2017), ISBN 978-0393609394 [1] (eesti keeles ilmus 2018) "Astrofüüsika inimestele, kel on kiire". Tõlkinud Lauri Liiders. Kujundanud Heiko Unt. Tallinn: Rahva Raamatu Kirjastus, 2018, 192 lk, ISBN 978-9949722778 Neil deGrasse Tysoni koduleht Intervjuu ajakirjas American Scientist NOVA scienceNOW Seminari "Beyond Belief" videod The Planetary Society